CELEX: 52013PC0881
Language: lt
Date: 2013-12-12
Title: Pasiūlymas TARYBOS REGLAMENTAS kuriuo dėl pereinamojo laikotarpio priemonės įgyvendinimo iš dalies keičiamas 2007 m. gegužės 14 d. Tarybos reglamentas (EB) Nr. 617/2007 dėl 10-ojo Europos plėtros fondo įgyvendinimo pagal AKR ir EB partnerystės susitarimą

|
			
		
		
		52013PC0881
		
			Pasiūlymas TARYBOS REGLAMENTAS kuriuo dėl pereinamojo laikotarpio priemonės įgyvendinimo iš dalies keičiamas 2007 m. gegužės 14 d. Tarybos reglamentas (EB) Nr. 617/2007 dėl 10-ojo Europos plėtros fondo įgyvendinimo pagal AKR ir EB partnerystės susitarimą /* COM/2013/0881 final - 2013/0429 (NLE) */
			
				
		
		
			
			   	AIŠKINAMASIS MEMORANDUMAS
2013 m. birželio mėn. vykusiame
Tarybos posėdyje valstybės narės pasirašė vidaus
susitarimą, kuriuo įsteigiamas vienuoliktasis Europos plėtros
fondas (11-asis EPF). Šis vidaus susitarimas įsigalios tik tada, kai
jį ratifikuos visos valstybės narės. Tikėtina, kad šis
procesas nebus užbaigtas iki 2014 m. sausio mėn.
Todėl Komisija pasiūlė taikyti
pereinamojo laikotarpio priemonę, kad nuo 2014 m. sausio mėn.
iki įsigalios vidaus susitarimas, kuriuo įsteigiamas 11-asis EPF,
būtų galima panaudoti lėšas bendradarbiavimui su Afrikos,
Karibų ir Ramiojo vandenyno valstybėms ir užjūrio šalimis ir
teritorijomis (UŠT), taip pat paramos išlaidoms. Ši pereinamojo laikotarpio
priemonė bus finansuojama iš 10-ojo EPF ir ankstesnių EPF
lėšų likučių ir nepanaudotų lėšų. Pagal
šią pereinamojo laikotarpio priemonę skirtos lėšos bus
apskaitomos pagal 11-ąjį EPF.
Komisija taip pat priėmė reglamento,
kuriuo nustatomos 11-ojo EPF įgyvendinimo taisyklės,
pasiūlymą, į kurį įtrauktos naujos ES vystymosi politikos
gairės, visų pirma nustatytos Komunikate „ES vystymosi politikos
poveikio didinimas. Pokyčių darbotvarkė“[1] ir paskutinį
kartą pakeistame Kotonu susitarime. Šio reglamento Taryba negali priimti,
kol neįsigalios vidaus susitarimas dėl 11-ojo EPF arba kol Taryba
nepriims sprendimo leisti laikinai taikyti tam tikras jo nuostatas.
Atsižvelgiant į paskutines Taryboje vykusias diskusijas, nemanoma, kad
kuris nors iš šių procesų bus užbaigtas iki 2014 m. sausio
mėn.
Tikslinga pagal pereinamojo laikotarpio priemonę
remiamus veiksmus kuo greičiau įgyvendinti laikantis tokių
pačių taisyklių, kokios nustatytos 11-ajam EPF. Todėl
Komisija siūlo Tarybos reglamentą dėl 10-ojo EPF
įgyvendinimo pakeisti taip, kad 11-ajam EPF taikysimos įgyvendinimo
taisyklės taip pat būtų taikomos pereinamojo laikotarpio
priemonės veiklai ir finansiniam valdymui.
Taryboje kol kas neužbaigtos derybos dėl 11-ojo
EPF įgyvendinimo reglamento, todėl 11-ojo EPF įgyvendinimo
taisyklės dar nenustatytos. Todėl pasibaigus deryboms šio
pasiūlymo priede bus pateiktas 11-ajam EPF taikytinų nuostatų,
kai tik jos bus parengtos, tekstas. Taip bus užtikrintas 2014–2020 m. 11-ajam
EPF taikytinų įgyvendinimo taisyklių vientisumas.
Todėl Komisija siūlo Tarybai priimti
pridedamą reglamentą, kurio priedas bus techniškai papildytas, kaip
nurodyta pirmesnėje pastraipoje.
2013/0429 (NLE)
Pasiūlymas
TARYBOS REGLAMENTAS
kuriuo dėl pereinamojo laikotarpio
priemonės įgyvendinimo iš dalies keičiamas 2007 m. gegužės 14 d.
Tarybos reglamentas (EB) Nr. 617/2007 dėl 10-ojo Europos plėtros
fondo įgyvendinimo pagal AKR ir EB partnerystės susitarimą
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, 
atsižvelgdama į 2000 m. birželio 23 d.
Afrikos, Karibų ir Ramiojo vandenyno valstybių grupės narių
ir Europos bendrijos bei jos valstybių narių Kotonu pasirašytą
partnerystės susitarimą[2]
(toliau – Kotonu susitarimas),
atsižvelgdama į Taryboje
posėdžiavusių valstybių narių Vyriausybių atstovų
vidaus susitarimą dėl Bendrijos pagalbos finansavimo pagal 2008–2013 m. daugiametę
finansinę programą, vadovaujantis AKR ir EB partnerystės
susitarimu, ir dėl finansinės pagalbos skyrimo užjūrio šalims ir
teritorijoms, kurioms taikoma EB sutarties ketvirta dalis[3] (toliau — vidaus
susitarimas), ypač į jo 10 straipsnio 1 dalį,
atsižvelgdama į Europos Komisijos
pasiūlymą,
atsižvelgdama į Europos
investicijų banko nuomonę,
kadangi:
(1)       [2013/xx/xx] Tarybos
sprendimu nustatoma pereinamojo laikotarpio EPF valdymo priemonė, kad nuo 2014 m.
sausio mėn. iki įsigalios vidaus susitarimas, kuriuo įsteigiamas
11-asis EPF, būtų galima panaudoti lėšas bendradarbiavimui su
Afrikos, Karibų ir Ramiojo vandenyno valstybėms ir užjūrio
šalimis ir teritorijomis (UŠT), taip pat paramos išlaidoms;
(2)       būtina pakeisti 10-ojo
EPF įgyvendinimo taisykles, taikomas pereinamojo laikotarpio
priemonės veiklai ir finansiniam valdymui, kad būtų užtikrintas
finansavimas nuo 10-ojo EPF pereinant prie 11-ojo EPF, iki įsigalios
vidaus susitarimas dėl 11-ojo EPF ir atitinkamos jo įgyvendinimo
taisyklės; 
(3)       Europos išorės
veiksmų tarnybos struktūra ir veikimas apibūdinti Tarybos
sprendime 2010/427/ES,
PRIĖMĖ ŠĮ
REGLAMENTĄ:
1 straipsnis
Pereinamojo laikotarpio priemonės
įgyvendinimo tikslais Tarybos reglamento (EB) Nr. 617/2007 nuostatos
pakeičiamos šio reglamento priede pateiktomis nuostatomis. 
2 straipsnis
Šis reglamentas taikomas atsižvelgiant
į Tarybos sprendimą 2010/427/ES, kuriuo nustatoma Europos išorės
veiksmų tarnybos struktūra ir veikimas. 
3 straipsnis
Šis reglamentas įsigalioja
trečią dieną po jo paskelbimo Europos Sąjungos
oficialiajame leidinyje.
Jis taikomas nuo įsigaliojimo dienos iki 11-ojo
EPF įgyvendinimo reglamento įsigaliojimo. 
Priimta Briuselyje
                                                                       Tarybos
vardu
                                                                       Pirmininkas
[1]               COM(2011) 637.
[2]               OL L 317, 2000 12 15, p. 3. Susitarimas su pakeitimais,
padarytais 2005 m. birželio 25 d. Liuksemburge pasirašytu susitarimu
(OL L 287, 2005 10 28, p. 4) ir 2010 m. birželio 22 d.
Uagadugu pasirašytu susitarimu (OL L 287, 2010 11 4,
p. 3).
[3]               OL L 247, 2006 9 9,
p. 32.